คืออยากทราบว่าเป็นอะไรค่ะ เมื่อคืนเข้าห้องน้ำล่ะมีเลือดออกเป็นก้อนเหลวๆ ล่ะตื่นเช้ามามีเลือดสีน้ำตาลดำเข้มออก เเต่ออกไม่เยอะค่ะ อายุพึ่ง13-14 ค่ะ อยากทราบว่าเป็นอะไร ไม่เคยเป็นปจด.ค่ะ
สวัสดีค่ะ การมีเลือดออกจากช่องคลอดดังกล่าว น่าจะเป็นประจำเดือนได้ ซึ่งหากอายุ 13-14 ปีแล้ว ก็เป็นอายุที่ประจำเดือนควรจะเริ่มมาได้แล้วค่ะ แนะนำให้สังเกตเลือดที่ออกค่ะ โดยปกติ ประจำเดือนที่เพิ่งเริ่มมาในช่วงวัยรุ่น มักมาได้นานหลายวัน อาจนาน 7-10 วัน รวมถึงมีระยะห่างระหว่างรอบประจำเดือนที่ไม่สม่ำเสมอได้ เช่น ในรอบต่อไป อาจมีระยะห่าง 30 วัน หรืออาจนานถึง 45 วันก็ได้ และในรอบถัดไป อาจมีระยะห่างสั้นเพียง 24 วันก็ได้ เป็นต้น หลังจากนั้น เมื่อเข้าสู่วัยสาว ประจำเดือนก็จะเริ่มมาอย่างสม่ำเสมอค่ะสำหรับอาการที่สามารถพบร่วมได้ขณะที่มีประจำเดือน รวมถึงช่วงก่อนการมีประจำเดือนมา (ประมาณ 1 สัปดาห์) ในรอบต่อไป เช่น เจ็บเต้านม ปวดเมื่อยตัว อ่อนเพลีย ปวดหัว ปวดท้อง ท้องอืด ท้องผูกหรือท้องเสีย อยากกินอาหารมากกว่าปกติ มีน้ำหนักตัวเพิ่ม มีสิวขึ้น อารมณ์แปรปรวน หงุดหงิดง่าย เป็นต้น